ઘરકંકાસના કારણે યુવાને આપઘાત કરી લીધાની આ ઘટના સાવરકુંડલા તાલુકાના ભુવા ગામે ગઇકાલે સવારે બની હતી. અહિંના સુરેશ ગોબરભાઇ વાઘેલા (ઉ.વ. 20) નામનો યુવાન સવારે મજુરીકામે ગયો હતો ત્યારે ત્યાં તેણે કપાસમાં છાંટવાની ઝેરી દવા પી લેતા તેનું મોત થયુ હતું. મૃતક સુરેશના પિતા ગોબરભાઇ સોમાભાઇ વાઘેલાએ પોલીસને જણાવ્યુ હતું કે ગૃહકંકાસના કારણે તેણે આ પગલુ ભર્યુ હતું. એએસઆઇ વી.એસ. વણઝર બનાવની તપાસ ચલાવી રહ્યા છે.